
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 117 

23 Μαίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 50 
Κατανομή οργανικών θέσεων δικαστικών λειτουργών 
των Τακτικών Διοικητικών Δικαστηρίων του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α. Τις διατάξεις: 

1) Του άρθρου 3 παρ.2 εδ. α’ περ. β'β’ του Ν. 1756/1988 
«Κώδικας Οργανισμού Δικαστηρίων και Κατάστασης 
Δικαστικών Λειτουργών» (Α’35) όπως διαμορφώθηκε με 
το άρθρο 6 παρ.8 του Ν.2408/1996 (Α’ 104). 

2) Του άρθρου 90 του Κώδικα Νομοθεσίας για την 
«Κυβέρνηση και τα Κυβερνητικά Οργανα» που κυρώθηκε 
με το άρθρο πρώτο του π.δ. 63/2005 (Α’ 98). 

3) Του άρθρου 61 παρ. 1 του ν. 3900/2010 «Εξορθολογι- 
σμός διαδικασιών και επιτάχυνση της διοικητικής δίκης 
και άλλες διατάξεις» (Α’213). 

Β) Τη αριθ. 957/4-3-2011 γνώμη του Γενικού Επιτρόπου 
της Επικράτειας των Τακτικών Διοικητικών Δικαστηρίων 
αφού έλαβε υπόψη τις αιτιολογημένες προτάσεις των 
δικαστικών λειτουργών που διευθύνουν τα Διοικητικά 
Εφετεία της Χώρας ήτοι: τις με αριθμό 696/28-1-2011 
και 1469/4-2-2011 γνώμες του Προέδρου του Τριμελούς 
Συμβουλίου Διεύθυνσης του Διοικητικού Εφετείου Αθη¬ 
νών, τη με αριθμό 992/3-2-2011 γνώμη της Προέδρου 
που διευθύνει το Διοικητικό Εφετείο Θεσσαλονίκης, τη 
με αριθμό 148/27-1-2011 γνώμη του Προέδρου που διευ¬ 
θύνει το Διοικητικό Εφετείο Ιωαννίνων, τη με αριθμό 
391/10-2-2011 γνώμη του Προέδρου που διευθύνει το 
Διοικητικό Εφετείο Κομοτηνής, τη με αριθμό 532/17-2- 
2011 γνώμη της Προέδρου που διευθύνει το Διοικητικό 
Εφετείο Λάρισας, τη με αριθμό 597/10-2-2011 γνώμη του 
Προέδρου που διευθύνει το Διοικητικό Εφετείο Πατρών, 
τη με αριθμό 1116/1-2-2011 γνώμη της Προέδρου που δι¬ 
ευθύνει το Διοικητικό Εφετείο Πειραιώς, τη με αριθμό 
362/23-2-2011 γνώμη της Προέδρου που διευθύνει το 
Διοικητικό Εφετείο Τρίπολης και τη με αριθμό 415/23- 
2-2011 γνώμη της Προέδρου που διευθύνει το Διοικητικό 
Εφετείο Χανιών. 

Γ. Το γεγονός ότι το παρόν διάταγμα δεν προκαλεί 
επιπλέον δαπάνη σε βάρος του Κρατικού Προϋπολο¬ 
γισμού. 


Δ. Τη γνωμοδότηση του Συμβουλίου της Επικράτειας, 
με αριθμό 85/2011 μετά από πρόταση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων, 
αποφασίζουμε: 

Άρθρο 1 

Οι τέσσερις (4) οργανικές θέσεις των Προέδρων Εφε- 
τών, οι δεκαπέντε (15) των Εφετών, οι τέσσερις (4) των 
Προέδρων Πρωτοδικών και οι είκοσι πέντε (25) των 
Παρέδρων-Πρωτοδικών των Τακτικών Διοικητικών Δι¬ 
καστηρίων της Χώρας που συστήθηκαν από 1ης Ιανου¬ 
άριου 2011 με τις διατάξεις του άρθρου 61 του ν. 3900/ 
2010 «Εξορθολογισμός διαδικασιών και επιτάχυνση της 
διοικητικής δίκης και άλλες διατάξεις» (Α' 213) κατανέμο- 
νται στα Διοικητικά Εφετεία και Διοικητικά Πρωτοδικεία 
του Κράτους ως εξής: 

Α) Προέδρων Εφετών: 

1. Δύο (2) στο Διοικητικό Εφετείο Αθηνών, οριζομένου 
του συνολικού αριθμού αυτών σε τριάντα τρεις (33). 

2. Μία (1) στο Διοικητικό Εφετείο Θεσσαλονίκης, ορι- 
ζομένου του συνολικού αριθμού αυτών σε δέκα (10). 

3. Μία (1) στο Διοικητικό Εφετείο Πειραιώς, οριζομένου 
του συνολικού αριθμού αυτών σε δέκα (10). 

Β) Εφετών: 

1. Έξι (6) στο Διοικητικό Εφετείο Αθηνών, οριζομένου 
του συνολικού αριθμού αυτών σε εκατόν δέκα έξι (116). 

2. Τρεις (3) στο Διοικητικό Εφετείο Θεσσαλονίκης, 
οριζομένου του συνολικού αριθμού αυτών σε τριάντα 
μια (31). 

3. Μία (1) στο Διοικητικό Εφετείο Ιωαννίνων, οριζομέ- 
νου του συνολικού αριθμού αυτών σε πέντε (5). 

4. Δύο (2) στο Διοικητικό Εφετείο Κομοτηνής, οριζο- 
μένου του συνολικού αριθμού αυτών σε επτά (7). 

5. Τρεις (3) στο Διοικητικό Εφετείο Πειραιώς, οριζομέ- 
νου του συνολικού αριθμού αυτών σε τριάντα μια (31). 

Γ) Προέδρων Πρωτοδικών: 

1. Μία (1) στο Διοικητικό Πρωτοδικείο Αθηνών, οριζομέ- 
νου του συνολικού αριθμού αυτών σε τριάντα τέσσερις 
(34). ^ 

2. Μία (1) στο Διοικητικό Πρωτοδικείο Θεσσαλονίκης, 
οριζομένου του συνολικού αριθμού αυτών σε δεκατέσ¬ 
σερις (14). 

3. Μία (1) στο Διοικητικό Πρωτοδικείο Καβάλας, οριζο- 
μένου του συνολικού αριθμού αυτών σε δυο (2). 

4. Μία (1) στο Διοικητικό Πρωτοδικείο Χανιών, οριζό¬ 
μενου του συνολικού αριθμού αυτών σε δύο (2). 

Α) Πρωτοδικών-Παρέδρων: 

1. Οκτώ (8) στο Διοικητικό Πρωτοδικείο Αθηνών, οριζο- 
μένου του συνολικού αριθμού αυτών σε εκατόν πενήντα 
εννέα (159). 

2. Δύο (2) στο Διοικητικό Πρωτοδικείο Βόλου, οριζομέ- 
νου του συνολικού αριθμού αυτών σε οκτώ (8). 

3. Δύο (2) στο Διοικητικό Πρωτοδικείο Ηρακλείου, ορι¬ 
ζόμενου του συνολικού αριθμού αυτών σε δέκα πέντε 
(15) . 

4. Πέντε (5) στο Διοικητικό Πρωτοδικείο Θεσσαλονί¬ 
κης, οριζομένου του συνολικού αριθμού αυτών σε πε¬ 
νήντα οκτώ (58). 

5. Μία (1) στο Διοικητικό Πρωτοδικείο Καβάλας, οριζο- 
μένου του συνολικού αριθμού αυτών σε οκτώ (8). 

6. Μία (1) στο Διοικητικό Πρωτοδικείο Κέρκυρας, οριζο- 
μένου του συνολικού αριθμού αυτών σε τριάντα έξι (6). 

7. Μία (1) στο Διοικητικό Πρωτοδικείο Κομοτηνής, οριζο- 
μένου του συνολικού αριθμού αυτών σε τέσσερις (4). 

8. Μία (1) στο Διοικητικό Πρωτοδικείο Κορίνθου, οριζο- 
μένου του συνολικού-αριθμού αυτών σε επτά (7). 


9. Μία (1) στο Διοικητικό Πρωτοδικείο Λάρισας, οριζο- 
μένου του συνολικού αριθμού αυτών σε δώδεκα (12). 

10. Δύο (2) στο Διοικητικό Πρωτοδικείο Πειραιώς, ορι- 
ζομένου του συνολικού αριθμού αυτών σε πενήντα δυο 
(52). 

11. Μία (1) στο Διοικητικό Πρωτοδικείο Χανίων, οριζο- 
μένου του συνολικού αριθμού αυτών σε οκτώ (8). 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 16 Μα'ίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

